ไทยพาณิชย์ชู3.7%ขายกองตราสารหนี้
บลจ.ไทยพาณิชย์ ลุยออก 3 กองทุนตราสารหนี้ระยะสั้นไม่เกิน 1 ปี จ่ายสูงสุด 3.7%
2 ธ.ค. 2554

บลจ.ไทยพาณิชย์ ลุยออก 3 กองทุนตราสารหนี้ระยะสั้นไม่เกิน 1 ปี จ่ายสูงสุด 3.7% 
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทอยู่ระหว่างการเสนอขายกองทุนที่ลงทุนในตราสารหนี้ระยะสั้น 3 กองทุน มูลค่ารวม 2.26 หมื่นล้านบาท คาดอัตราผลตอบแทน 3.2-3.7% ต่อปี เปิดขายถึงวันที่ 6 ธ.ค. 2554 
“แม้คณะกรรมการนโยบายการเงิน (กนง.) ได้ปรับลดอัตราดอกเบี้ยลง 0.25% หลังจากวิกฤตน้ำท่วมและความเสี่ยงของเศรษฐกิจโลกจะชะลอตัวมีมากขึ้น แต่บริษัทยังยืนยันให้ผลตอบแทนในระดับสูงเมื่อเทียบดอกเบี้ยในประเทศ” นางโชติกา กล่าว
สำหรับกองทุนเปิดไทยพาณิชย์ตราสารหนี้ 3M27 อายุ 3 เดือน และกองทุนเปิดไทยพาณิชย์ตราสารหนี้ 6M44 อายุ 6 เดือน คาดผลตอบแทนประมาณ 3.2% ต่อปี และ 3.3% ต่อปี ตามลำดับ ลงทุนพันธบัตรรัฐบาลไทย 55.5% เงินฝากธนาคาร Union National Bank (UNB) 24.5% และธนาคาร First Gulf (UAE) 20% 
กองทุนเปิดไทยพาณิชย์ตราสารหนี้ต่างประเทศ 1Y14 อายุ 1 ปี คาดผลตอบแทน 3.7% ต่อปี